open-index/open-wikipedia-markdown huggingface dataset:
מחוזות מינסוטה

במדינת מינסוטה שבארצות הברית ישנם 87 מחוזות.

הגדול שבמחוזות מינסוטה הוא מחוז סנט לואיס (16,123 קמ"ר), הקטן שבהם הוא מחוז רמזי (403 קמ"ר), והמאוכלס שבהם הוא מחוז הנפין (כ-1,152,425 תושבים נכון ל-2010). עיר הבירה, סיינט פול, נמצאת במחוז רמזי.

## רשימת המחוזות
ממוזער|400px|שמאל|מפת מחוזות מינסוטה
ממוזער|400px|שמאל|מפת צפיפות אוכלוסין של מינסוטה עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים

*
קטגוריה:מינסוטה
מינסוטה
ברן סאאת

**ברן סאאת** (בטורקית: **Beren Saat**; נולדה ב-26 בפברואר 1984) היא שחקנית טורקייה. היא ידועה בזכות התפקידים הראשיים שלה בתור ביחטר יורגלו בסדרת הדרמה "אהבה אסורה" (2008-2010), פטמגול קטנצ'י בסדרה "פטמגול" (2010-2012), דרין/יאגמור בסדרת הדרמה "נקמה", גרסה טורקית של הסדרה האמריקאית בעלת שם זהה, וקסם סולטאן בסדרה ההיסטורית "המאה המפוארת - קסם".

היא זכתה בשני פרסי "פרפר הזהב" והיא אחת השחקניות המרוויחות ביותר בטורקיה. ב-2012, לוהקה סאאת לתפקיד הראשי בסרט "עונת הקרנף" יחד עם השחקנית האיטלקייה מוניקה בלוצ'י. הבכורה העולמית של הסרט התקיימה בפסטיבל הסרטים הבינלאומי בטורונטו.

## ביוגרפיה וקריירה
היא נולדה ב-26 בפברואר 1984 באנקרה שבטורקיה, לאיילה סאאת וחוסיין אבני סאאת, כדורסלן מקצועי לשעבר. יש לה אח בשם צ'ם סאאת. היא גדלה והתחנכה באנקרה, ולמדה בעיקר בתיכון TED באנקרה, וזמן קצר באוניברסיטת Başkent בפקולטה למדעי כלכלה ומנהלית לפני קריירת המשחק שלה. עם התמיכה של חבריה במכללה, היא החליטה להשתתף בתחרות משחק בשם "Türkiye'nin Yıldızları" בה היא סיימה במקום השני. היא התגלתה על ידי הבמאית הידועה טומריס גיריטליוגו ושיחקה בסדרה הראשונה שלה "Aşkımızda Ölüm Var". סאאת קיבלה את התואר הראשון שלה בניהול.

ב-2004, היא לוהקה בתור נרמין בסדרה "Aşkımızda Ölüm Var" ב-2005, היא גילמה את זילן, הדמות הראשית בסדרה "Aşka Sürgün". ב-2006, היא לוהקה בתור יסמין בסדרה המצליחה "Hatırla Sevgili" ושיחקה בתפקיד ראשי לצד צ'נסל אלצ'ין ואוקאן ילביק.

מאוחר יותר ב-2008, היא החלה לגלם את ביחטר יורגלו זיאגיל בסדרת הדרמה "אהבה אסורה". בסדרה היא שיחקה בתפקיד ראשי לצד קיבנץ' טטליטוג ונבהאט צ'הרה. תפקיד זה זיכה אותה בשני פרסי "פרפר הזהב", היא המועמדת הראשונה והיחידה שזכתה בפרס זה פעמיים ברציפות.

"Güz Sancısı" הוא הסרט הראשון באורך מלא בו השתתפה סאאת, סרט תקופתי בבימויו של טומריס גיריטליוגו. בסרט משחקת סאאת לצד מוראט יילדירים, אוקאן ילביק ובלצ'ים בילגין. ב-2009, היא גם שיחקה בסרט "Gecenin Kanatları", שנכתב על ידי מאהסון קירמיזוגול. היא חלקה את התפקיד הראשי עם מוראט אונלמיס, ארקן פטקאיה ויאבוס בינגול.

ב-2010, היא שיחקה בסדרה "פטמגול" לצד אנגין אקיורק, שגם השתתף בתחרות המשחק "Türkiye'nin Yıldızları" וסיים במקום הראשון. דמותה פטמגול היא קורבן של אונס. היא הייתה מועמדת לשחקנית הדרמה הטובה ביותר בטקס פרסי הטלוויזיה באנטליה ובטקס פרסי הדרמה הבינלאומי עבור תפקיד זה. הסדרה הסתיימה ביוני 2012.

ב-2012, שיחקה סאאת בסרט השלישי שלה "Rhino Season" בבימויו של באהמן גובדי. היא לוהקה בתור בוסה, בתה של מוניקה בלוצ'י. הבכורה העולמית של הסרט התקיימה בפסטיבל הסרטים הבינלאומי בטורונטו.

ב-2013, היא שיחקה בסדרה "İntikam" שמבוססת על הסדרה האמריקאית המקורית "נקמה". לסדרה הופקו שתי עונות והיא הסתיימה בפברואר 2014. כסדרת הטלוויזיה הקודמת של סאאת, סגנון הלבוש שלה היה אחד הנושאים המדוברים ביותר מלבד ביצועי המשחק שלה.

ב-2015 היא גילמה את דמותה של קסם סולטאן בעונה הראשונה של הסדרה ההיסטורית המאה המפוארת - קסם (סדרת טלוויזיה).

כמו כן שיחקה את דמותה של אלה בסרט "העולם שלי" (Benim Dünyam), שזכה להצלחה רבה.

## חיים אישיים
ברן סאאת נמצאת במערכת יחסים עם הזמר הטורקי קנן דואולו מאז פברואר 2012. השניים התארסו ב-23 בפברואר 2014 באיסטנבול ונישאו ב-29 ביולי 2014 בלוס אנג'לס, ארצות הברית.

## פילמוגרפיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1984
קטגוריה:טורקים שנולדו ב-1984
גולן גוט

**גולן גוט** (נולד ב-7 בנובמבר 1994) הוא כדורסלן ישראלי המשחק בעמדות הקלע והסמול פורוורד בעירוני אילת מהליגה הלאומית בכדורסל.

## קריירה
גוט החל לשחק כדורסל בקבוצת הנוער באבן יהודה. בעונת 2011/2012 הצטרף להפועל לב השרון מהליגה הלאומית, אך מיעט לשחק בשורותיה. בסיום העונה הצטרף לאקדמיה לכדורסל של המועדון הקרואטי ק.ק. ספליט.

בעונת  הצטרף להפועל תל אביב מליגת העל. בראשית העונה כמעט לא שותף במשחקי הקבוצה, אך ככל שהתקדמה העונה זכה לדקות משחק רבות יותר. במהלך העונה שיחק 7.9 דקות וקלע 1.3 נקודות בממוצע למשחק.

בעונתו השנייה בהפועל, , שיחק גוט 5.7 דקות וקלע נקודה בממוצע למשחק.

גוט היה חלק מסגל נבחרת העתודה שסיימה במקום ה-15 באליפות אירופה בכדורסל עד גיל 20 שנערכה בשנת 2013 בטאלין. באליפות שנערכה ב-2014 בהירקליון, בה סיימה הנבחרת במקום השביעי, היה מהשחקנים הבולטים, עם 8.7 נקודות בממוצע למשחק.

בקיץ 2015 חתם גוט במכבי ראשון לציון. במהלך עונת  שיחק גוט 6.9 דקות וקלע 2.7 נקודות, כשקבוצתו זכתה באליפות הראשונה בתולדות המועדון.

בקיץ 2016, חתם על חוזה לשנתיים בעירוני נס ציונה, היורדת הטרייה לליגה הלאומית. בעונת  שיפר גוט משמעותית את אחוזי הקליעה שלו, עם 12 נקודות למשחק. הוא היה חלק משמעותי בחזרתה של נס ציונה לליגת העל לאחר ניצחון 3:0 על הפועל באר שבע בסדרת הגמר. גוט שיחק בקבוצה עד סיום עונת .

בעונת  חזר גוט לראשון לציון, ובעונה שלאחריה עבר שוב לנס ציונה.

באמצע עונת  עבר גוט ב"טרייד" מנס ציונה להפועל גלבוע גליל, תמורת צוף בן משה.

## חייו האישיים
גוט הוא בנו של כדורסלן העבר והמאמן דני גוט ושל כדורסלנית העבר פנינה גוט. הוא אחיינו של המאמן דייוויד בלאט ובן דודו של השחקן תמיר בלאט.

אחותו ירדן, גם היא כדורסלנית, משחקת בהפועל פתח תקווה ושיחקה בנבחרת הנערות.

אחיו הצעיר גלעד גם הוא כדורסלן.

## קישורים חיצוניים

* גולן גוט באתר מנהלת ליגת העל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:כדורסלני הפועל לב השרון
קטגוריה:כדורסלני מכבי ראשון לציון
קטגוריה:כדורסלני עירוני נס ציונה
קטגוריה:כדורסלני אליצור עירוני נתניה
קטגוריה:כדורסלני עירוני אילת
קטגוריה:אבן יהודה: ספורטאים
קטגוריה:ישראלים שנולדו ב-1994
אמיר חמוד

**אמיר ראמז חמוד** (נולד ב-1974) הוא קצין צה"ל במילואים בדרגת אלוף-משנה. שימש כסגן מפקד אוגדה 162 וכמפקד עוצבת יפתח.
## ביוגרפיה
חמוד הוא דרוזי מהיישוב דלית אל-כרמל ולו ארבעה אחים, אמיר נשוי ולו שלושה ילדים וגר כיום בחיפה. הוא החל את שירותו הצבאי בגדוד 53 של חטיבה 188. לאחר צמ"פ שירת כלוחם בפלוגה א' ולאחר קורס מפקדי טנקים שירת כמפקד טנק בפלוגה ב'. עבר קורס קציני שריון, חזר לגדוד ושירת כמפקד מחלקה בצמ"פ וסגן מפקד בפלוגה מבצעית. יצא לקורס מפקדי פלוגות ומונה לקצין המבצעים של גדוד 53 ולאחר מכן מונה למפקד פלוגת מקצועות, מפקד פלוגה ב' בגדוד 53 מפקד פלוגה מבצעית וסגן מפקד הגדוד. הוא היה הדרוזי הראשון ששימש מפקד פלוגה וסגן מפקד גדוד בחיל השריון. פיקד על גדוד 53 בחטיבה 188, לאחר מכן שירת כסגן מפקד חטיבה 188 ובאוגוסט 2009 מונה למפקד גדוד 196, גדוד קורס מפקדי טנקים וקורס קציני שריון בחטיבה 460. עבר קורס מפקדי חטיבות וביולי 2011 קודם לדרגת אלוף-משנה ומונה למפקד עוצבת יפתח, חטיבת שריון במילואים, שירת בתפקיד עד 2014 באותה שנה סיים את לימודיו במכללה לביטחון לאומי ותואר שני מטעם אוניברסיטת חיפה. ב-2014 מונה לסגן מפקד אוגדה 162 ושימש בתפקיד עד 2015.

## הערות שוליים

קטגוריה:דרוזים ישראלים
קטגוריה:מפקדי עוצבת יפתח
קטגוריה:דלית אל-כרמל: אישים
קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:אלופי-משנה בצה"ל
קטגוריה:חיפה: אישים
קטגוריה:ישראלים שנולדו ב-1974
ג'וני כהן

**ג'וני כהן** (נולד ב-1972) הוא הוא קצין שריון במילואים בצה"ל בדרגת אלוף-משנה. כיהן כמפקד חטיבה 600, וכראש פרויקט צי"ד וחופת את"ר בזרוע היבשה.

## ביוגרפיה
כהן החל את שירותו בחיל הקשר ושירת בין השאר כקצין קשר בגדוד שריון וכמפקד פלוגת השלמה חילית של חיל הקשר. ב-1997 עבר הסבה מלאה לשריון, לרבות אימון מתקדם וקורסי פיקוד. בחיל השריון הוא שימש תחילה כמפקד מחלקה בפלוגת צמ"פ, מפקד פלוגת צמ"פ ומפקד פלוגה מבצעית בגדוד 52, אז עלה לדרגת רב-סרן. בהמשך שימש כסגן מפקד גדוד 46, בהמשך כעוזר קצין אג"ם בעוצבת הפלדה במלחמת לבנון השנייה וקצין אג"ם של חטיבה 401. במהלך מבצע עופרת יצוקה פיקד על גדוד 46 שלחם לצד חטיבת גולני. ב-2009 מונה למפקד גדוד 198 בחטיבה 460, ביולי 2011 מונה לקצין אג"ם של אוגדה 162 אשר השתתפה במבצע עמוד ענן וביולי 2013 מונה למפקד חטיבה 600, חטיבת שריון במילואים וכיהן בתפקיד עד סגירתה באפריל 2014. במבצע צוק איתן שימש מפקד המרכז לאימוני חטיבות והצטרף לצוות הקרב החטיבתי של חטיבה 460. שימש ראש מחלקת תורה והדרכה וראש פרויקט צי"ד וחופת את"ר בזרוע היבשה.

## קישורים חיצוניים
*איתמר שגב, משפחת כהן, אתר זרוע היבשה

## הערות שוליים

קטגוריה:חיילי חיל הקשר והתקשוב
קטגוריה:מפקדי חטיבה 600
קטגוריה:מפקדי גדודים בחטיבה 401
קטגוריה:מפקדי גדודים בחטיבה 460
קטגוריה:אלופי-משנה בצה"ל
קטגוריה:ישראלים שנולדו ב-1972
גיא גולדשטיין

**גיא גולדשטיין** הוא קצין צה"ל בדרגת תת-אלוף, שכיהן כסגן מתאם פעולות הממשלה בשטחים.

## ביוגרפיה
גולדשטיין עשה את מרבית שירותו בחיל השריון. פיקד על גדוד 430 בחטיבה 500. בשנים 2003 עד 2005 פיקד על חטיבה 656, חטיבת שריון במילואים, אשר בשנת 2004 התמזגה עם חטיבה 600. שימש כרמ"ח אימונים במז"י.

שימש כסגן מפקד אוגדת אזור יהודה ושומרון וב-2006 מונה למפקד חטיבה 460, תפקיד בו שימש עד יולי 2008. ב-2008 מונה לקצין אג"ם של פיקוד הצפון. עבר קורס מפקדי אוגדות וב-2011 מונה למפקד עוצבת עמוד האש (אוגדה 143), במקביל שימש מיוני 2012 מפקד המרכז לאימוני מפקדות. 

ב-2014 מונה לסגן מתאם פעולות הממשלה בשטחים. ב־2019 החזיק בתפקיד אך במילואים,

## הערות שוליים

קטגוריה:מפקדי חטיבה 600
קטגוריה:מפקדי חטיבה 460
קטגוריה:מפקדי עוצבת עמוד האש
קטגוריה:תתי-אלופים בצה"ל
אנגין אזטורק

**אנגין אזטורק** (בטורקית: **Engin Öztürk**; נולד ב-28 בספטמבר 1986) הוא שחקן טורקי. הוא ידוע בעיקר בשל גילום דמותו של קרים בסדרה "פטמגול", בשל תפקידו בתור שחזאדה סלים בסדרה ההיסטורית "הסולטאן" וכן בזכות תפקידו בתור יוסוף בסדרה "גונול". 

## ביוגרפיה
אזטורק נולד באסקישהיר, טורקיה לאב שהיה קצין בצבא טורקיה ולאם עקרת בית. משפחתו מצד אביו הם טורקיים שהיגרו מבולגריה ומשפחתו מצד אימו הם טורקים עות'מאנים שהיגרו לטורקיה מסלוניקי, יון. 

אזטורק שיחק כדורעף במשך 8 שנים, לאחר שסיים את לימודיו בבית הספר התיכון. לאחר מכן הוא סיים לימודי תואר ראשון בחוג לתיאטרון של אוניברסיטת האג'טפה באנקרה וסיים את לימודיו ב-2012.

## קריירה
בשנת 2010 קיבל את תפקידו הראשון בסדרה "פטמגול" בה הוא גילם תפקיד ראשי לצד ברן סאאת. 

ב-2013 הוא החל לשחק בסדרה ההיסטורית המצליחה "הסולטאן" בתור שחזאדה סלים, בנו הרביעי של סולימאן המפואר והורם סולטאן. מאוחר יותר בסדרה הוא הופך לסולטאן האימפריה העות'מאנית. דמותו של אזטורק תופסת מקום מרכזי בסדרה. 

ב-2014 החל לשחק בסדרת הדרמה הרפואית "Hayat Yolunda" לצד נור פטהאולו, איתה שיחק בסדרה "הסולטאן". 

בשנת 2019 הצטרף לעונה השנייה של סדרת הפנטזיה "המגן האחרון" המשודרת בנטפליקס בדמותו של לוונט, לצד השחקן אוקאן ילביק. 

בשנת 2020 שיחק בסדרה "גורל ביתך" (Doğduğun Ev Kaderindir).

## פילמוגרפיה

## קישורים חיצוניים

קטגוריה:שחקני קולנוע וטלוויזיה טורקים
קטגוריה:בוגרי אוניברסיטת האג'טפה
קטגוריה:טורקים שנולדו ב-1986
חטיבת יואב

**חטיבת יואב** (חטיבה 406) (בעבר **חטיבת אילת**) היא חטיבה מרחבית תחת פיקודה של עוצבת אדום בפיקוד הדרום של צבא ההגנה לישראל.

## היסטוריה
החטיבה החלה לתפוס אחריות בגזרתה בדצמבר 2012 והיא החטיבה המרחבית השנייה תחת פיקודה של עוצבת אדום. תחת אחריות החטיבה מרחב הגבול בסמוך לעיר אילת, מועצה אזורית חבל אילות וגזרת הערבה.

מיד לאחר כיבוש אילת במבצע "עובדה" הוקמה באזור מפקדת גוש שהתמקמה בהמשך במחנה "המצודה" מערבית לעיר, שהחלה נבנית. תחת מפקדה זו הועמדו כוחות הגמ"ר מקומיים ונבנו גדודי מילואים, וכן כוח טנקים, יחידות סיוע אש ויחידות חטיבתיות. יחידות אילת גויסו ופעלו באזור במערכת סיני ב-1956, בעת מלחמת ששת הימים תחת פיקודו של אל"ם אביב ברזילי, וכן במהלך מלחמת יום הכיפורים, תחת פיקודו של אל"ם (מיל') אורי בידץ. גדודי המחוז / חטיבה 512 השתלבו גם בפריסת כוחות צה"ל לאחר המלחמה, כולל בעברה המערבי של תעלת סואץ.

בשנים 1980–2003 פעלה חטיבה מרחבית בשם חטיבת אילת תחת עוצבת אדום. החלטה על הקמת היחידה מחדש התקבלה ב-2011 בעקבות ההפיכה במצרים והפיגוע בכביש 12, אולם היא הוקפאה בתחילת 2012, לבסוף החטיבה הוקמה ב-26 בדצמבר 2012.

ביוני 2016 אוחדה חטיבת הערבה (406) עם חטיבת אילת (270) תחת פיקודו של מפקד חטיבת אילת אלוף-משנה מאיר אלמלם, ושם היחידה שונה בהמשך לחטיבת יואב.

סמל החטיבה משלב סמלים הקודמים של חטיבות שהתאחדו, את סמל חטיבת אילת המנציח את הנפת דגל הדיו במלחמת העצמאות על רקע ים סוף והרי אילת, ואת סמל חטיבת הערבה המתאר באופן סימבולי את אזור דרום ים המלח ואת אזור הערבה.

## תגי החטיבה בעבר

קובץ:Eilatfish.png|התג הישן של חטמ"ר אילת עד 2003
קובץ:Eilatnew.png|התג של חטיבת אילת (270) עד 2016
קובץ:AravaBrigade.png|התג של חטיבת הערבה (406) עד 2016


## יחידות חטיבת יואב

### גדוד שועלי המדבר (9271)
**גדוד שועלי המדבר (9271)** הוא גדוד חי"ר מילואים. הגדוד מורכב ברובו מיוצאי חטיבת גבעתי, ובשנים האחרונות הוא מוזן בכוח אדם בעיקר מגדוד "שקד". שמו של הגדוד מסמל את הקשר ההיסטורי לחטיבת גבעתי ולגזרת המדבר, הנגב, שבה פועלת חטיבת יואב. הגדוד פועל בעיקר בגזרת גבול מצרים וירדן, אך גם בגזרת יהודה ושומרון.

### מבנה הגדוד
הגדוד כולל חמש פלוגות:

* פלוגה א׳
* פלוגה ב׳
* פלוגה ג׳
* פלוגת מסייעת
* פלוגת סיוע מנהלתי

### מוטו
המוטו של הגדוד הוא “**משפחה אחת**”, אשר מסמל את הלכידות והקהילתיות בקרב חיילי המילואים ומשרתים בו לוחמים וחיילים מכל גוני החברה הישראלית.

סיסמת הגדוד היא "מוכנים, נכונים, מנצחים יחד" והיא מביאה לידי ביטוי את הרוח והערכים שלאורם פועל הגדוד.

### פעילות מבצעית

#### מלחמת חרבות ברזל (2023-2025)
במהלך מלחמת חרבות ברזל הגדוד ביצע עד כה כ-300 ימי מילואים בגזרה המזרחית, בעזה וביהודה ושומרון.

הגדוד ביצע תעסוקה מבצעית בגזרת "**מגן ערבה**" במשך ארבעה חודשים. לאחר מכן, הגדוד עבר לסבב שני בגזרת **עתניאל** בדרום הר חברון. בין לבין, כוח מפלוגה ב’ וכוח מפלוגה א’ תגברו את הכוחות בפרוזדור **נצרים** ברצועת עזה. בהמשך, לקראת סוף שנת 2024, הגדוד חזר לסבב נוסף בגזרת "**מגן ערבה**".

### גדוד 5031
### מבנה הגדוד
הגדוד כולל חמש פלוגות:

* פלוגה א׳
* פלוגה ב׳
* פלוגה ג׳
* פלוגת מסייעת
* פלס״מ (פלוגת סיוע מנהלתי)

### מוטו
המוטו של הגדוד הוא “**כולם כאחד**”, אשר מסמל את הלכידות והקהילתיות בקרב חיילי המילואים ומשרתים בו לוחמים וחיילים מכל גוני החברה הישראלית.

## מפקדי החטיבה

## קישורים חיצוניים

* 
* 
*תרגיל גדודי על גבול ישראל: "שועלי המדבר" מסיימים חודשיים של פעילות מרץ 2025

## הערות שוליים

יואב
קטגוריה:אילת
קטגוריה:עוצבת אדום
גורביי אילרי

**גורביי אילרי** (בטורקית: **Gürbey İleri**; נולד ב-13 בפברואר 1988) הוא שחקן טורקי. ידוע בעיקר בזכות תפקידו בתור שחזאדה מהמט בסדרה "הסולטאן".

## ביוגרפיה
גורביי אילרי נולד ב-1988 באיסטנבול בטורקיה. לאחר שסיים את לימודיו באוניברסיטת Beykent, הוא החל לשחק בסדרת הנעורים "Arka Sıradakiler". ב-2008 החל לשחק בסדרה "Ayakta Kal". בין השנים 2012–2013 גילם את שחזאדה מהמט בסדרה ההיסטורית המצליחה "הסולטאן". ב-2014 החל לשחק בסדרה "Yasak" לצד דניז צ'קיר, איתה שיחק גם בסדרה "הסולטאן", ומשחק בסדרה "חלק ממני".

## פילמוגרפיה
* 2007–2012: *Arka Sıradakiler*
* 2011: *Kalbim Seni Seçti*
* 2012–2013: **[[הסולטאן (סדרת טלוויזיה)|הסולטאן]]**
* 2014: *Yasak*
* 2014–2015: *Kaderimin Yazıldığı Gün*
* 2015–2016: *Eve Dönüş*
* 2015–2016: *Sevda Kuşun Kanadında*
*2019: APZRT OF ME

## קישורים חיצוניים

קטגוריה:שחקני קולנוע וטלוויזיה טורקים
קטגוריה:בוגרי אוניברסיטאות ומכללות בטורקיה
קטגוריה:טורקים שנולדו ב-1988
דן נוימן

**דן נוימן** (נולד ב-2 ביוני 1973) הוא קצין צה"ל בדרגת אלוף המשמש כמפקד המכללות הצבאיות. שימש כמפקד המכללה הבין-זרועית לפיקוד ולמטה, מפקד עוצבת געש, ראש חטיבת כוח האדם בזרוע היבשה, מפקד חטיבה 7, מפקד חטיבת מרכבות האש וראש מחלקת אימונים בזרוע היבשה.

## קריירה צבאית
נוימן התגייס ב-1991 ושירת כלוחם בחטיבה 7 של חיל השריון. לאחר קורס קצינים שימש מפקד מחלקה ובשנים 1995–1997 היה מפקד פלוגה ח' בגדוד 77 של חטיבה 7 ובהמשך מילא תפקידים נוספים בחטיבה 7.

בשירותו השתתף בתעסוקות מבצעיות בגזרה המזרחית ברצועת הביטחון (עיישיה-ריחן) וברכס הבופור.

בעת מלחמת לבנון השנייה שימש כמפקד גדוד 75, הגדוד לחם במרחב בינת ג'בייל וכן במרחב עייתא א-שעב. בסיום הלחימה, השתתף הגדוד בסדרת מבצעים ברצועת עזה ביניהם "ענני סתיו".

לאחר מכן פיקד על גדוד 196, גדוד קורס מפקדי טנקים וקורס מפקדי שריון בחטיבה 460. ב-2009 מונה למפקד צוות במכללה לפיקוד טקטי. ב-2010 הועלה לדרגת אל"ם ומונה למפקד חטיבת מרכבות האש. ב-2013 מונה לראש מחלקת אימונים בזרוע היבשה. ב-2 ביולי 2015 מונה למפקד חטיבה 7, ושירת בתפקיד עד 2 באוגוסט 2017 בסיום תפקידו הועלה לדרגת תא"ל.

באוגוסט 2017 מונה לראש חטיבת כוח האדם בזרוע היבשה. מנובמבר 2017 עד יולי 2018 שימש כממלא מקום קצין איסוף קרבי ראשי ומפקד מערך הגנת הגבולות, עקב פרישתו של תא"ל מרדכי כהנא מהתפקיד.

ב-3 ביוני 2020 נכנס לתפקידו כמפקד עוצבת געש, תפקיד אותו מילא עד למאי 2022.

ביולי 2024 מונה למפקד המכללה הבין זרועית לפיקוד ולמטה, ובאוגוסט 2025 מונה למפקד המכללות הצבאיות בדרגת אלוף.

## השכלה וחיים אישיים
נוימן בוגר פו"ם, בעל תואר ראשון במשפטים ומנהל עסקים מאוניברסיטת רייכמן בהרצליה, בוגר המכללה לביטחון לאומי ובעל תואר שני בלימודי ביטחון מהאוניברסיטה העברית בירושלים. וכן, בוגר תוכנית המנהיגות הבכירה של קרן וקסנר. בוגר האוניברסיטה לביטחון לאומי בארצות הברית.

מתגורר בקיבוץ בעמק חפר, נשוי ואב לשלושה.

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:מפקדי חטיבה 7
קטגוריה:מפקדי עוצבת מרכבות האש
קטגוריה:מפקדי גדוד 75
קטגוריה:מפקדי גדודים בחטיבה 460
קטגוריה:בוגרי המכללה לביטחון לאומי
קטגוריה:מפקדי עוצבת געש
קטגוריה:בוגרי תוכנית המנהיגות הבכירה של קרן וקסנר
קטגוריה:בוגרי המרכז הבינתחומי הרצליה
קטגוריה:חיילי גדוד 77
קטגוריה:מפקדי גדודים במלחמת לבנון השנייה
קטגוריה:מפקדי המכללה לפיקוד ולמטה
קטגוריה:אנשי הקיבוץ
קטגוריה:מועצה אזורית עמק חפר: אישים
קטגוריה:ישראלים שנולדו ב-1973
רועי בארי

**רועי בארי** (נולד ב־1969) הוא קצין צה"ל במילואים בדרגת תת-אלוף. בתפקידו האחרון כיהן כמפקד מחוז דרום בפיקוד העורף.

## ביוגרפיה
בארי התגייס לשייטת 13. לאחר קורס קצינים עבר לחטיבת גבעתי ומונה למפקד מחלקה. בהמשך שימש כמפקד פלוגה. לאחר מכן מונה למפקד פלוגה בבה"ד 1. בהמשך שירת כסגן מפקד גדוד שקד. לאחר מכן מונה לקצין אג"ם של חטיבת גבעתי. לאחר שהועלה לדרגת סא"ל מונה לסגן מפקד חטיבת אפרים כולל במהלך מבצע חומת מגן. בהמשך שימש מפקד גדוד לביא בשנים 2003–2005. בשנת 2005 הקים את באח כפיר ושימש כמפקדו עד שנת 2007. לאחר מכן שימש כמפקד צוות במכללה לפיקוד טקטי עד שנת 2010.

בשנת 2010 הועלה לדרגת אל"ם ומונה למפקד חטיבת הערבה, שתחת פיקודו ביוני 2011, הפכה מחטיבת מילואים לחטיבה מרחבית, האחראית על אזור מזרח הנגב והגבול עם ירדן, בתפקידו שימש עד שנת 2012. ב-26 בדצמבר 2012 מונה למפקדה הראשון של חטיבת אילת, שהוקמה מחדש כחטיבה מרחבית, האחראית על אזור עוטף אילת, ושימש בתפקידו עד 9 באוקטובר 2013. ב-2013 מונה למפקד מחוז דרום בפיקוד העורף, כולל במהלך מבצע צוק איתן, ושימש בתפקידו עד אוגוסט 2015. לאחר מכן פרש מצה"ל.

לאחר השחרור, הקים ביחד עם שותף חברת Home Land Security בשם M.T.S.

## קישורים חיצוניים
* 
* עומר כרמון, מפקד חטיבת אילת בראיון ראשון: אנו מתריעים על כל טיל שמשוגר לעבר אילת, ערב ערב באילת, 21 במרץ 2013
* רועי בארי, "המלחמה על חוסן העורף" (במבצע צוק איתן), באתר צה"ל
* אתר האינטרנט של רועי בארי

קטגוריה:תתי-אלופים בצה"ל
קטגוריה:מפקדי חטיבת הערבה
קטגוריה:מפקדי מחוז דרום בפיקוד העורף
קטגוריה:מפקדי חטיבת אילת
קטגוריה:מפקדי גדוד לביא
קטגוריה:ישראלים שנולדו ב-1969
מחוזות קולורדו

במדינת קולורדו שבארצות הברית ישנם 67 מחוזות.

הגדול שבמחוזות קולורדו הוא מחוז לאס אנימס (12,363 קמ"ר), הקטן שבהם הוא מחוז ברומפילד (87 קמ"ר), והמאוכלס שבהם הוא מחוז אל פאסו (כ-622,263 תושבים נכון ל-2010). עיר הבירה, דנוור, נמצאת במחוז דנוור.

## רשימת המחוזות
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

ממוזער|400px|שמאל|מפת מחוזות קולורדו
ממוזער|400px|שמאל|מפת צפיפות אוכלוסין של קולורדו עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים

קטגוריה:קולורדו
קולורדו
רוברט רקורד

**רוברט רקורד** (באנגלית: **Robert Recorde**  1512–1558), היה פיזיקאי ומתמטיקאי וולשי. רקורד הציג את סימן השוויון ("="), ואת סימן הפלוס ("+") לדוברי האנגלית, ב-1557. 

רקורד היה בן למשפחה מכובדת בטנבי שבוויילס. בשנת 1525 החל ללמוד באוניברסיטת אוקספורד ונבחר לחבר ב"מכללה המאוחדת" של אוקספורד בשנת 1531. לאחר מכן עבר לאוניברסיטת קיימברידג' על מנת להשלים תואר דוקטור ברפואה ב-1545. בהמשך חזר לאוקספורד, שם כיהן כמרצה למתמטיקה. 

ככל הנראה, הוא עבר אחר כך ללונדון, ומונה לפיזיקאי של המלך אדוארד השישי ושל המלכה מרי, אשר לה מוקדשים חלק מספריו. כמו כן, הוא היה הוא המבקר של המטבעה המלכותית ושימש גם כ"מבקר המכרות והכסף" באירלנד. לאחר שנתבע על הוצאת לשון הרע על ידי אויב פוליטי, הוא נעצר על חובות ומת בכלא המלך שבסאוסווארק, באמצע יוני 1558.

## פרסומים
רקורד פרסם מספר עבודות בנושאים מתמטיים, בעיקר בצורת דיאלוגים בין אדון ומלומד, ביניהם: 
* הקרקע של ארטס (1543) - עוסק באריתמטיקה, וכן במספרים שלמים ובשברים - זה היה הספר הראשון שנכתב באנגלית על אלגברה. 
* הדרך לידע (לונדון, 1551) - מכיל את החוקים הראשונים בגאומטריה - לשימוש גאומטרי ואסטרונומי.
* טירת הידע (לונדון, 1556) - מכיל הסברים על העולם ועל אסטרונומיה. 
* האבן המושחזת של ויטה (לונדון, 1557) - מסביר על החלק השני של אריתמטיקה, המיצוי של שורשים, וחוקי משוואות. בספר זה הוצג לראשונה סימן השווה ("="). עם פרסום הספר זכה רקורד להכרה כאיש שהציג את האלגברה לאנגליה.

## קישורים חיצוניים

* 
* 
* 

קטגוריה:מתמטיקאים בריטים
קטגוריה:פיזיקאים בריטים
קטגוריה:מדענים ולשים
קטגוריה:ילידי 1512
קטגוריה:נפטרים ב-1558
בני מר (קצין)

[250px|ממוזער|מר, במהלך שירות מילואים ב[מלחמת חרבות ברזל, ביחד עם מפקד פיקוד הצפון אורי גורדין (במרכז) ומפקד פיקוד המרכז של ארצות הברית מייקל קורילה, 2024]]
**בני מר** הוא קצין צה"ל במילואים בדרגת תת-אלוף. שירת כמפקד אגד בחיל התותחנים וכראש מטה פיקוד הצפון.

## ביוגרפיה
מר נולד בחולון, בן להורים ניצולי השואה. התגייס לצה"ל ב-1984, שירת כלוחם כחיל התותחנים ולאחר קורס מפקדים שימש מפקד צוות בגדוד 55. לאחר קורס קצינים שימש קצין סיור בגדוד 55, קצין עמדה בקורס מפקדים ומפקד סוללה בגדוד 55. בהמשך שימש קצין אג"ם במפקדת קצין התותחנים של פיקוד המרכז, סגן מפקד גדוד 403 וקצין אג"ם בעוצבת הגולן. כסגן-אלוף פיקד על גדוד 404 וכאלוף-משנה שירת כראש תורת חיל תותחנים במפקדת זרוע היבשה. ב-2003 מונה למפקד אגד ארטילרי 215. בתפקיד זה מונה ב-2004 גם למפקד חטיבת מכבים, חטיבה מרחבית חדשה שהוקמה באוגדת אזור יהודה ושומרון. בתפקידו הבא פיקד על בית הספר לתותחנות שדה, במקביל שירת כקצין התותחנים הפיקודי בפיקוד הדרום. שירת כראש מחלקת תכנון וארגון בזרוע היבשה ובתפקידו האחרון בשירות הקבע כיהן כראש מטה פיקוד הצפון עד שחרורו ב-2013.

לאחר שחרורו מונה לסמנכ"ל פיתוח וחדשנות בחברת הייעוץ הביטחוני SBM.

ב-2016 הקים את חברת 'בימר ייעוץ אסטרטגי' - העוסקת בייעוץ ביטחוני ושיווק בינלאומי

מר בוגר תואר ראשון בעבודה סוציאלית מהאוניברסיטה העברית בירושלים, ובעל תואר שני בלימודי אסטרטגיה ממכללת המלחמה של צבא ארצות הברית.

מר מתגורר בגדרה, נשוי ואב לשלושה.

## קישורים חיצוניים

* עמיר רפפורט, "כדי להיות איש אש טוב צריך להבין הקשרים רחבים" אתר חיל התותחנים, 23 בינואר 2014.
* בני מר, "לקחי האש הסטטיסטית", ישראל דיפנס, 7 יוני, 2016

## הערות שוליים

קטגוריה:מפקדי גדודים בחטיבה 282
קטגוריה:מפקדי אגד ארטילרי 215
קטגוריה:ראשי מטה פיקוד הצפון
קטגוריה:מפקדי בית הספר לתותחנות שדה
קטגוריה:מפקדי חטיבת מכבים
קטגוריה:תתי-אלופים בצה"ל
קטגוריה:מפקדי תותחנים פיקוד הדרום
קטגוריה:ראשי מחלקת תכנון וארגון בזרוע היבשה
קטגוריה:גדרה: אישים
קטגוריה:בוגרי האוניברסיטה העברית בירושלים
קטגוריה:בוגרי מכללת המלחמה של צבא ארצות הברית
קטגוריה:ישראלים שנולדו במאה ה-20
יעקב זיגדון

**יעקב זיגדון** (נולד ב-7 בדצמבר 1955) הוא קצין צה"ל במילואים בדרגת תת-אלוף ומנכ"ל עיריית חדרה בעבר. כיהן כמפקד המכללה הבין-זרועית לפיקוד ולמטה וכראש מטה פיקוד המרכז.

## ביוגרפיה
זיגדון נולד ב-1955 במעברה בחולון להורים עולים חדשים מלוב, ילד שישי מתוך שבעה, אח לחמש אחיות. בוגר הפנימייה הצבאית לפיקוד בתל אביב.

זיגדון התגייס לצה"ל בנובמבר 1973. עשה את מרבית שירותו הצבאי בחיל התותחנים. במלחמת ההתשה במובלעת הסורית שירת במפקדת אגד ארטילרי 282. ב-1975 סיים קורס קציני תותחנים ושובץ בגדוד 411, בו שימש קת"ק (קצין תצפית קדמי), קע"ת (קצין עמדה) ומסו"ל (מפקד סוללה). בהמשך שירותו שימש מפקד בקורס קציני תותחנים בביסל"ת, עוזר קצין אג"ם באגד ארטילרי 282, ומד"ר בביסל"ת. במלחמת לבנון הראשונה היה זיגדון שותף להפעלת האש הגייסי בקרב סולטאן יעקוב, תחת פיקודו של אהוד ברק. לאחר המלחמה מונה לסגן מפקד גדוד 404 ופיקד על הגדוד בשנים 1984–1985. בתפקידו הבא פיקד על קורס קציני תותחנים. שימש קצין אג"ם במפקד קצין תותחנים ראשי ומפקד ענף אימון יחידות. ב-1990 מונה למפקד אגד ארטילרי 215 ולאחר מכן שימש מפקד התותחנים הפיקודי של פיקוד הצפון.

ב-1997 מונה לראש מטה פיקוד המרכז ושימש בתפקיד בפרוץ האינתיפאדה השנייה. בשנים 2001–2004 כיהן כמפקד המכללה הבין-זרועית לפיקוד ולמטה. בשירות המילואים שירת במטה הגיס המטכ"לי כמפקד מרכז האש.

מחבר הספרים "בניין הכוח הצבאי" ו"תותחנים בשל"ג".

לאחר שחרורו מונה באוקטובר 2005 לסמנכ"ל השמה בשירות התעסוקה. ב-2013 מונה למנכ"ל עיריית חדרה.

זיגדון בעל תואר ראשון בגאוגרפיה עם התמחות בתכנון עירוני מהאוניברסיטה העברית בירושלים ובעל תואר שני במדע המדינה מאוניברסיטת חיפה. הוא בוגר המכללה לביטחון לאומי ובית הספר לתותחנות של צבא ארצות הברית. נשוי לנילי ואב לשלושה.

## ספריו
* יעקב זיגדון, "**עיונים בתורת בניין הכוח הצבאי**", הוצאת צה"ל - המכללה הבין-זרועית לפיקוד ולמטה, 2004
* יעקב זיגדון וסימן טוב שגיא, "**תותחנים בשל"ג – סיפור מלחמה**", הוצאת כנרת זמורה ביתן, 2016

## קישורים חיצוניים

* יעקב זיגדון יהיה מנכ"ל עיריית חדרה הבא, אתר עיריית חדרה
;מפרי עטו:
* 
* 
* 

## הערות שוליים

קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:מפקדי גדודים בחטיבה 282
קטגוריה:מפקדי אגד ארטילרי 215
קטגוריה:ראשי מטה פיקוד המרכז
קטגוריה:מפקדי המכללה לפיקוד ולמטה
קטגוריה:בוגרי המכללה לביטחון לאומי
קטגוריה:בוגרי האוניברסיטה העברית בירושלים
קטגוריה:חדרה: אישים
קטגוריה:מנכ"לי רשויות מקומיות
קטגוריה:מפקדי תותחנים פיקוד הצפון
קטגוריה:בוגרי הפנימייה הצבאית לפיקוד תל אביב
קטגוריה:ישראלים שנולדו ב-1955
בולדר

**בולדר** (באנגלית: **Boulder**) היא בירת מחוז בולדר בקולורדו, ארצות הברית, העיר הגדולה במחוז וה-11 בגודלה בקולורדו. העיר שוכנת למרגלות הרי הרוקי, בגובה 1,655 מטרים מעל פני הים והיא ממוקמת 40 ק"מ צפונית לדנוור, העיר הגדולה בקולורדו. העיר ידועה בזכות אוניברסיטת קולורדו השוכנת בה, ונחשבת לעיר בעלת איכות חיים גבוהה.

## היסטוריה
ב-1858 נוסדה התיישבות בשם בולדר ובשנה שאחריה היא הגיעה למעמד של עיר. ב-1870 היו בה 343 תושבים. ב-1875 נורתה אבן הפינה לאוניברסיטת קולורדו שנפתחה בפועל ב-1877. ב-1890 נבנתה תחנת הרכבת בעיר והיו בה כבר 3,330 תושבים. בתחילת המאה ה-20 היו בה 6,150 תושבים והיא הוסיפה לגדול. נכון ל-2016, עומד מספר תושביה על 108,090.

## פוליטיקה
העיר נחשבת לדמוקרטית וליברלית. נכון ל-2012 נרשמו המצביעים במחוז בולדר על פי התפלגות של 41% דמוקרטים, 20% רפובליקנים, 1% מפלגות אחרות ו-38% לא הזדהו. כבר ב-1975 אישר המחוז נישואים חד מיניים ושישה זוגות נרשמו כך לנישואים, עוד לפני שאושר החוק האוסר זאת בארצות הברית.

## גאוגרפיה
העיר נמצאת בעמק בולדר, במפגש הרי הרוקי עם המישורים הגדולים. במערב העיר מתנשאים בשורה מצפון לדרום חמישה הרים של סלעי משקע אופייניים לאזור, והם סימן היכר ידוע של בולדר. גוף המים העיקרי בעיר הוא נחל בולדר קריק שניזון משלגי ההרים ונביעות קטנות. הנחל הוא אחד מיובליו של הנהר סאות פלאט (Platte River) שנשפך לתוך הנהר פלאט, אחד מיובליו של הנהר מיזורי. שמו של הנחל ניתן לו הרבה לפני ייסוד העיר, על שם סלעי (בולדרים) הגרניט הגדולים שנמצאים בערוץ זרימתו. על פי המשוער, קיבלה העיר את שמה מהנחל, המספק את רוב מי השתייה של העיר.

### אקלים
האקלים בבולדר יבש כמו ברוב מדינת קולורדו, עם ימי שמש רבים. על פי שיטת קפן, מסווג האקלים כאזור ערבתי קר, צחיח למחצה (BSk). ההרים ממערב לעיר חוסמים את זרם האוויר ואיתו גם משקעים רבים, אף על פי שממטרים כבדים מתרחשים מעת לעת. שילוב של שמש ורוח צ'ינוק שנושבת, יכול לחמם את האזור ולהמיס שלגים במהירות.

## ערים תאומות
250px|ממוזער|שמאל|מדרחוב בבולדר
לבולדר שמונה ערים תאומות ברחבי העולם:
* 
* 
* 
* 
* 
* 
* 
* 
* 
* 

## ראו גם
* פיגוע הירי בקולורדו (2021)
* פיגוע ההצתה בבולדר

## קישורים חיצוניים

* 
* 

## הערות שוליים

קטגוריה:קולורדו: ערים
קטגוריה:יישובים שהוקמו ב-1858
*
זיאפלטה

**זיאפלטה** (שם מדעי: *Ziapelta*) הוא סוג של דינוזאור במשפחת אנקילוזאוריים - הדינוזאורים המשוריינים. זיאפלטה חי כ-72 מיליון שנה לפני זמננו, בשלהי תקופת הקרטיקון. הוא חי בדרום אמריקה הצפונית והיה אוכל צמחים. בסוג זה יש מין טקסונומי יחיד: *Ziapelta sanjuanensis*. פירוש שמו הוא "מגן הזיא", pelta = מגן ביוונית עתיקה ואילו ה-Zia הם שבט עתיק שחי באזור ושידוע בסמל השמש שלו (חוליות הצוואר של זיאפלטה מזכירות את סמל השמש הזה). 

הזיאפלטה היה כנראה אנקילוזאור טיפוסי. הוא היה מכוסה במעטפת שריון עצם וקשקשים גרמים בתוספת דוקרנים קרניים שהגנו על גבו. זנבו הכיל שתי בליטות עצם כבדות ואף דוקרנים שהפכו אותו לאלה אפקטיבית וכלי נשק כנגד טורפים. הזיאפלטה היה הרביבור ואכל צמחייה נמוכה על פני הקרקע.

מאובנים שלו נמצאו בתצורת קירטלנד באגן סן חואן שבניו מקסיקו, ארצות הברית וכללו גולגולת כמעט שלמה, מספר אוסטאודרמים ו-3 טבעות שמקיפות את הצוואר. הוא נתגלה ב-2011 ותואר ב-2014.


File:Ziapelta sanjuanensis.png|הגולגולת
File:Ziapelta sanjuanensis 0108804 g004.png|טבעות הצוואר


## קישורים חיצוניים

* 
* New Mexico's New Armored, Club-Tailed Dino Had Canadian Cousins, IFLS, 25 בספטמבר 2014

## הערות שוליים

קטגוריה:אנקילוזאוריים
קטגוריה:דינוזאורים שחיו בקרטיקון עליון באמריקה הצפונית
אנדרטת הג'יפ ברמת הגולן

**אנדרטת הג'יפ ברמת הגולן** נמצאת כ-300 מטר ממערב לצומת המפלים, מצפון לכביש 87 ברמת הגולן. האנדרטה היא לזכר שני חיילי גדוד התותחנים 405 ("נמר") שנפלו במקום זה ב-7 באוקטובר 1973 (י"א בתשרי תשל"ד).

גדוד 405 הוזעק לגזרה לאחר ראש השנה. שתי סוללות נפרשו ממערב לתל ג'וחדר וסוללה אחת באזור הר חרמונית. ב-6 באוקטובר 1973, זמן קצר לפני פתיחת האש במלחמת יום הכיפורים בקשו  שהיה שליש הגדוד ו שהיה רס"ר הגדוד מהסמג"ד אורי מנוס להשתתף במאמץ המלחמה העומדת לפרוץ. הוא השאיל להם את הג'יפ שלו והורה להם להגיע למחנה צנובר וללוות משם שיירת תחמושת לסוללות הגדוד.
הם יצאו לאחר חצות ממחנה צנובר ליד צומת בית המכס העליון, בשיירה של חמש משאיות תחמושת כשהג'יפ של יואל ואבי בראש. בתחילה נסעו באורות מלאים אך כיבו אותם כשהתקרבו לצומת המפלים (צומת קצביה). סמוך לצומת הבחין יואל בטנקים ושיער שהם טנקים ישראלים. הוא התקרב אליהם עם הג'יפ אך מייד זיהה שאלה טנקים סורים. הסורים פתחו באש מקלעים מהם נהרג אבי דיטשי. יואל פורת הספיק להודיע בקשר לנהגי המשאיות לקפוץ ולמצוא מחסה ובכך הציל את חייהם אבל נהרג מיד לאחר מכן על ידי פגז מטנק סורי שכוון ישירות לג'יפ.

אורי מנוס זיהה את הג'יפ שלו רק ב-8 באוקטובר 1973. הוא הניח על הג'יפ ארגז תחמושת עליו נכתבו שמות הנופלים וגדוד 405. בזכות זאת לא נגרר הג'יפ מהמקום. ב-8 באוקטובר 1998 נחנכה האנדרטה הקבועה בתכנונה של לביאה מנוס. למקום הובאה אבן ממחנה צנובר עליה הונח סלע מתל מוטילה שעליו חקוקים שמות הנופלים. על האנדרטה מסוכך עץ פלפלון דמוי אלה.

השניים מונצחים גם באנדרטת גדוד 405. מחנה הקבע של הגדוד נקרא על שמם "מחנה יואב" (**יו**אל, **אב**י) ובו אנדרטה לחללי הגדוד בכל מערכות ישראל.

## קישורים חיצוניים

* אנדרטת הג'יפ בגולן, באתר יוטיוב
*האנדרטה האחרונה בגולן, באתר "שישי בגולן"

ג'יפ
ג'יפ ברמת הגולן
קטגוריה:מלחמת יום הכיפורים: אנדרטאות
יום עסקים

**יום עסקים** קובע את הזמן בו נעשים חיובים וזיכויים בפעולות בנקאיות. על מנת לאפשר ביטחון בפעילות הכלכלית, מבקשים לקבוע אותם מראש. המועדים תלויים באירועים רבים, למשל סופי שבוע, חגים, חופשות, וגם, באסונות המוניים בלתי צפויים. על כן הם משתנים בין אזורים שונים, ואף במפתיע. אך על מנת להקל על סחר בין אזורי ובין-לאומי, יש ניסיון להתחשב במועדי ימי העסקים שבאזורי סחר עיקריים אחרים.

## באתרי מסחר מקוון קמעונאים
באתרי אינטרנט של מסחר מקוון קמעונאי משתמשים לעיתים קרובות במונח ימי עסקים כדי לציין פרקי זמן. במקרים כאלו יש לבדוק באתר למה הכוונה. באופן כללי:
* כאשר מדובר בפנייה למנהל האתר, למשל משך הזמן בו ניתן להתלונן אחרי אירוע, הכוונה יכולה להיות לימי עבודה של המנהל, כלומר כלל הימים להוציא ימי חג, חופשה, וכל יום אחר בהם מנהל האתר לא עובד.
* כאשר מדובר בפעולה של המוכר, למשל לעניין פרק הזמן המרבי מהתשלום עד המשלוח, הכוונה יכולה להיות ימי עבודה של חברת השילוח. למשל, ימי עבודה של חברת הדואר בארצו של המוכר, אם מדובר בשילוח בדואר.

## בישראל
בגלל חשיבותו, משנה הפיקוח על הבנקים בבנק ישראל לעיתים רחוקות מאוד את הזמנים של יום העסקים בבנקים, בהתאם להתפתחויות שונות.

על פי הרשום באתר בנק ישראל: תאגיד בנקאי יקבע ויפרסם את השעה המאוחרת ביותר שבה יסתיים יום העסקים אצלו. השעה המאוחרת ביותר שניתן לקבוע לעניין זה היא 18:30, למעט ימי שישי וערבי חג כמפורט להלן, בהם השעה המאוחרת ביותר שנקבעה לסיום יום העסקים 14:30.

בפרקטיקה רוב מוחלט של המוסדות הפיננסים בישראל מאמצים את הגדרת בנק ישראל ליום עסקים, גם משום שהם קשורים לזמנים בהם ניתן לעשות פעולות בנקאיות. ההגדרה של יום העסקים הבנקאי בישראל, בימים שאינם ימי שבתון של כלל המשק, ולהוציא ימים ספורים שהם יוצאי דופן, החל מפברואר 2006, היא:
* שעת ההתחלה של יום העסקים היא שעת הסיום של יום העסקים שקדם לו.
* שעת הסיום:
** בימים ראשון עד חמישי, להוציא ימים שחל בהם ערב חג – לא יאוחר מ־18:30.
** ביום שישי, וכן בכל הימים שחל בהם ערב חג – לא יאוחר מ־14:00.
יוצא איפוא ששעת ההתחלה של יום העסקים שחל ביום ראשון היא יום שישי שקדם לו, בשעה 14:00, אלא אם כן יום שישי זה לא היה יום עסקים. ניתן לראות, שיום העסקים הבנקאי לא חופף לשעות פתיחת הסניפים לציבור הרחב. אך קיימים שירותים בנקאיים, למשל חדר סחר מטבע חוץ בסכומים גדולים, בהם שעות הפעילות דומים יותר לימי העסקים.

### שבתות וחגים
ערבי חג בהם סיום יום העסקים הוא עד השעה 14:00 הם: ערב ראש השנה, ערב יום טוב ראשון של סוכות, ערב שמיני עצרת (יום הושענא רבה), ערב פסח, ערב שביעי של פסח, ערב יום העצמאות, וערב חג השבועות.

ימים שאינם ימי עסקים בנקאיים הם: שבת, ימי שבתון, שני ימי ראש השנה, ערב יום כיפור, יום כיפור, יום טוב ראשון של סוכות, שמיני עצרת, פורים, יום טוב ראשון של פסח, שביעי של פסח, יום העצמאות, חג השבועות ותשעה באב.

## קישורים חיצוניים
* עמדת הממונה על אגף שוק ההון, ביטוח וחיסכון במשרד האוצר בעניין יום עסקים, 12 באוגוסט 2014
* יום עסקים – איך הוא מוגדר ואיך לחשב ימי עסקים בביצוע עסקאות ופעולות?, באתר "פרוטוקול", 13 בנובמבר 2019

## הערות שוליים

קטגוריה:בנקאות
קטגוריה:מסחר אלקטרוני
עסקים
אריה קרן

[שמאל|ממוזער|250px|קרן נוהג בג'יפ במהלך [תקופת ההמתנה]]
**אריה קרן** (נולד ב-1935 בתל אביב) הוא קצין צה"ל בדימוס בדרגת תת-אלוף. שירת כמפקד חטיבה 500 במהלך מלחמת יום הכיפורים.
## ביוגרפיה
נולד בישראל ב-1935 לשמואל קרן, יליד רוסיה שהגיע לישראל ב-1918 מארצות הברית כחייל בגדודים העבריים, ולאלזה לבית מלר, ילידת גרמניה שעלתה לארץ ישראל עם עליית המפלגה הנאצית לשלטון.

קרן עשה את שירותו הצבאי בחיל השריון. במלחמת סיני שירת כמפקד מחלקה בגדוד טנקי שרמן שלחם בקרבות בכיבוש רצועת עזה. בשנות השישים שירת כמפקד פלוגת מילואים בגדוד 46. ב-1964 היה חבר במשלחת החשאית של צה"ל למערב גרמניה שנשלחה לקלוט את טנקי הפטון האמריקאים (שזכו לכינוי מגח בצה"ל). במלחמת ששת הימים פיקד על גדוד 121, גדוד חרמ"ש בחטיבה 8, ולחם עמו בקרבות ההבקעה ברמת הגולן. לאחר המלחמה, מונה למפקד גדוד 46, אותו הקים כגדוד סדיר, והוא פיקד עליו עד אוגוסט 1968 כולל במהלך פעולת כראמה. ב-1972 מונה למפקד מתקן 500 בצאלים, ובמקביל מפקדה הראשון של חטיבה 500. במלחמת יום הכיפורים פיקד על החטיבה שלחמה במסגרת אוגדה 162. במהלך המלחמה צלחה החטיבה את תעלת סואץ והשתתפה בקרב העיר סואץ. בתפקידו האחרון בשירות הקבע שימש סגן מפקד גייסות השריון.

מייד לאחר שהשתחרר מצה"ל בשנת 1978, התמודד בבחירות לראשות העיר אשקלון בראש רשימה עצמאית, לאחר שנכשל ניסיונו לזכות במועמדות לתפקיד מטעם "המערך". במהלך מערכת הבחירות הוצגו קרן, ומועמד הליכוד נתן ניר, כמועמדים המרכזיים, והקרב על ראשות העיר כונה "קרב הגנרלים". בבחירות, זכה קרן למספר הקולות הרב ביותר (28%) והתמודד בסיבוב שני נגד אלי דיין, שהתמודד גם הוא מטעם רשימה עצמאית. לקראת הסיבוב השני, הודיע "המערך" על תמיכה בקרן ו"הליכוד" על תמיכה באלי דיין, ובבחירות הפסיד קרן לדיין לאחר שזכה ל-46% מהקולות. קרן לא שותף על ידי דיין בקואליציה העירונית, כיהן כחבר מועצת העיר במשך כ-10 שנים ופעל כאופוזיציה לדיין. בשנת 1981 עמד בראש הוועד הציבורי נגד הקמת תחנת הכוח רוטנברג.

ב-2013 זכה לעיטור יקיר העיר אשקלון.

קרן כיהן כמנכ"ל יד לשריון משנת 1990 ועד 1996. בתקופה זו החלו החלו עבודות הפיתוח באתר בלטרון, נבנה אתר ההנצחה ומוזיאון הרק"ם.

נשוי לסימה, אב לבן ולבת וסב לנכדים. בנו אלון הוא סא"ל במילואים בחיל השריון, חבר כיתת הכוננות של נתיב העשרה, שנלחם להגנת המושב במהלך טבח שבעה באוקטובר. בנו של אלון, טל קרן, נכדו של אריה קרן, נרצח באותה שבת במהלך הטבח בחוף זיקים.

## קישורים חיצוניים
* עדות אל"ם קרן אריה - מח"ט 500, באתר המרכז למלחמת יום הכיפורים
* 

## הערות שוליים

קטגוריה:יקירי אשקלון
קטגוריה:חברי מועצת העיר אשקלון
קטגוריה:מפקדי המרכז הלאומי לאימונים ביבשה
קטגוריה:מפקדי חטיבה 500
קטגוריה:מפקדי גדודים בחטיבה 401
קטגוריה:תתי-אלופים בצה"ל
קטגוריה:אישים ממוצא יהודי-רוסי
קטגוריה:אישים ממוצא יהודי-גרמני
קטגוריה:מפקדי חטיבות במלחמת יום הכיפורים
קטגוריה:ישראלים שנולדו ב-1935
מכבי צ'רנוביץ

ממוזער|250px|שחקני הקבוצה
**מכבי צ'רנוביץ** (בגרמנית: **Makkabi Czernowitz** וברומנית: **Maccabi Cernăuți** אוקראינית: **Маккабі Чернівці**) היה מועדון כדורגל יהודי שפעל בעיר צ'רנוביץ החל מ-1909 ועד 1940.

עם הקמתו ב-1909 המועדון נקרא **Wanderbund Blau-Weiß Czernowitz** (עוברי דרך כחול-לבן צ'רנוביץ), וב-1910 שונה השם ל"הכח צ'רנוביץ". ב-1914 שינה המועדון את שמו פעם נוספת ל"מכבי צ'רנוביץ".

ב-1923 שיחק בקבוצה במשך עונה אחת הכדורגלן האוסטרו-הונגרי איזידור גנסל, ששיחק בעבר בהכח וינה. גנסל היה הכדורגלן היחיד של מכבי צ'רנוביץ שהגיע לנבחרת רומניה בכדורגל.

ב-25 בפברואר 1932 מועדון הכח צ'רנוביץ התאחד עם מכבי צ'רנוביץ. בשנים 1920, 1922, 1927, 1931 ו-1932 מכבי צרנוביץ הייתה אלופת בוקובינה וב-1932 הגיעה לחצי גמר אליפות רומניה. זכיית הקבוצה בשנת 1932 הובילה להתנפלות של קהל הקבוצה היריבה על אוהדי ושחקני מכבי.

ב-1940, לאחר פלישת ברית המועצות לבוקובינה, פורק המועדון.

## קישורים חיצוניים
* מכבי צ'רנוביץ בארכיב הכדורגל האוקראיני 

## ביאורים

## הערות שוליים

קטגוריה:קבוצות כדורגל רומניות
קטגוריה:יהודים בספורט הרומני
צ'רנוביץ
צ'רנוביץ
קטגוריה:קבוצות כדורגל שהוקמו ב-1909
קטגוריה:יהדות צ'רנוביץ: קבוצות כדורגל
רפי נוי

**רפאל (רפי) נוי** (נולד ב-14 ביולי 1944) הוא קצין צה"ל בדימוס בדרגת תת-אלוף, בעל עיטור המופת.

## ביוגרפיה
נוי נולד וגדל בקיבוץ דן. התגייס לצה"ל ב-1962, שירת בחיל השריון וסיים בהצטיינות קורס קציני שריון. הוא השתחרר משירות סדיר לאחר שלוש שנים, לאחר שסירב להתחייב לשירות קבע. במלחמת ששת הימים השתתף במספר קרבות בחזית המרכז, בין היתר השתתף בכיבוש ג'נין.
במלחמת יום הכיפורים גויס למילואים ושירת כקצין מבצעים בחטיבה 9 שלחמה בקרבות ברמת הגולן. במהלך הקרב לכיבוש חושניה הכווין את כוחות הטנקים תחת אש תוך סיכון חייו, ועוטר על פועלו בעיטור המופת.

ב-1978 התגייס לשירות קבע. הוא פיקד על גדוד שריון בחטיבה 188, וב-1981 מונה למפקדה הראשון של חטיבה 640. בשנים 1984–1985 פיקד על חטיבה 7, פיקד על באלי"ש, כיהן כמפקד אוגדה 380, היה ראש מטה פיקוד המרכז וראש מטה פיקוד הצפון בשנים 1991–1995.

לאחר שחרורו מצה"ל, שימש עוזר לשר הביטחון יצחק מרדכי. כיהן כמנהל מרחב צפון בחברת מקורות ומנכ"ל אגודת "מים בגליל" המאגדת את הקצאות המים לחקלאים ולעסקי התיירות בצפון. בנוסף היה מנהל קבוצת הכדורסל הפועל גליל עליון ומנהל תחנת הרדיו "קול הצפון".

נוי נשוי לחגית, אב לשלושה וסב לתשעה. סיפור חייו מתואר בספר "חי על הגבול" שהוציא לאור בספטמבר 2021.

## אוטוביוגרפיה
*רפי נוי, **חי על הגבול**, הוצאת סער, 2022

## קישורים חיצוניים
* 

## הערות שוליים

קטגוריה:תתי-אלופים בצה"ל
קטגוריה:דן (קיבוץ): אישים
קטגוריה:מפקדי חטיבה 7
קטגוריה:מפקדי המרכז הלאומי לאימונים ביבשה
קטגוריה:ראשי מטה פיקוד המרכז
קטגוריה:ראשי מטה פיקוד הצפון
קטגוריה:מעוטרי עיטור המופת במלחמת יום הכיפורים
קטגוריה:מפקדי אוגדות
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1944
ריצ'רד ג'ורדן

**ריצ'רד ג'ורדן** (באנגלית: ** Richard Jordan**; 19 ביולי 1937 – 30 באוגוסט 1993) היה שחקן אמריקאי. ג'ורדן הוא זוכה פרס גלובוס הזהב לשנת 1976 על תפקידו במיני סדרה "קפטנים ומלכים". כשחקן קולנוע הופיע ג'ורדן בסרטים "מרוץ לחיים", "המרדף אחר אוקטובר האדום", "סוד ההצלחה שלי", ו"רגשות",

## ביוגרפיה
נולד בשם רוברט אנסון ג'ורדן, ג'וניור בניו יורק סיטי. בנם של קונסטנס ורוברט אנסון ג'ורדן, האב. הוריו התגרשו כשהיה בן חמש וג'ורדן עבר להתגורר עם אמו שנישאה לפוליטיקאי ניובולד מוריס . ג'ורדן היה נכדו של המשפטן המוערך השופט לרנד הנד.

## קריירת משחק

ג'ורדן החל את דרכו כשחקן קולנועי משני בתחילת שנות ה-70 של המאה ה-20 במערבונים "רוסטר קוגבארי" (לצידם של ג'ון ויין וקתרין הפבורן), "איש חוק" "ואלדז מגיע", "האדמה של צ'אטו" ובסרטי הפשע "היאקוזה" של סידני פולאק בתפקיד שומר הראש דאסטי ו"החברים של אדי קוייל".

בשנת 1976 הצליח ג'ורדן לשדרג את מעמדו המקצועי בזכות תפקיד ראשי בסרט הפעולה המדע בדיוני פורץ הדרך של מייקל אנדרסון "מרוץ לחיים" בתור פרנסיס 7. באותה שנה שיחק ג'ורדן בתפקיד הראשי במיני סדרה "קפטנים ומלכים", בעבורו הוא זכה בפרס גלובוס הזהב לשחקן הטוב ביותר בסדרת דרמה.

ב-1978 שיחק ג'ורדן בתפקיד ז'אן ולז'אן בסרט הטלוויזיה של גלן ג'ורדן "עלובי החיים" ולקח חלק בסרטו של וודי אלן "רגשות", בו הוא שיחק בתפקיד פרדריק. ב-1981 הופיע ג'ורדן בדרמת הטלוויזיה של CBS "הבונקר" בתפקיד אלברט שפר מראשי המשטר הנאצי והאדריכל האישי של אדולף היטלר (אנתוני הופקינס).

ב-1984 שיחק ג'ורדן בפנטזיה המדע בדיונית של דייוויד לינץ' "חולית" בתפקיד דנקן איידהו. ב-1987 הופיע ג'ורדן בקומדיה של הרברט רוס "סוד ההצלחה שלי" בתור הווארד פרסקוט, דודו של הצעיר ברנטלי פוסטר (מייקל ג'יי פוקס) ובעל החברה בה הוא מועסק. ב-1988 שיחק בהפקת הטלוויזיה "הרצח של מרי פייגן" בתפקיד עורך הדין יו דורסי.

בשנות ה-90 הופיע ג'ורדן במותחן הפעולה "המרדף אחר אוקטובר האדום" בתפקיד היועץ לביטחון לאומי ד"ר ג'פרי פלט ובסרט המלחמה התקופתי "גטיסבורג" בתפקיד גנרל צבא הקונפדרציה לואיס ארמיסטד.

## חיים אישיים
ג'ורדן היה אב לילדה מנישואיו הראשונים לשחקנית קת'לין וידוס ולילד ממערכת יחסים שניהל עם השחקנית בלייר בראון.

בשנת 1993 אובחן בראשו של ג'ורדן גידול מוחי בשלב מתקדם. בעת שחלה הצטלם ג'ורדן לסרט "הנמלט" ולאחר שחלה החמרה במצבו החליט לפרוש מהסרט. הוא נפטר ממחלת הסרטן ב-30 באוגוסט 1993 בביתו שבלוס אנג'לס בגיל 56.

## פילמוגרפיה נבחרת
* איש חוק (1971)
* ואלדז מגיע (1971)
* האדמה של צ'אטו (1972)
* קאמורסקה (1972)
* החברים של אדי קוייל (1973)
* היאקוזה (1973)
* רוסטר קוגבארי (1975)
* מרוץ לחיים (1976)
* רגשות (1978)
* הרם את הטיטאניק (1980)
* חולית (1984)
* העונה הרשעית (1985)
* תינוקות סולאריים (1986)
* מועדון לגברים בלבד (1986)
* סוד ההצלחה שלי (1987)
* הרצח של מרי פייגן (1988) סרט טלוויזיה
* רומרו (1989)
* המרדף אחר אוקטובר האדום (1990)
* פיצוץ זמן (1991)
* בקצב החופש (1991)
* אוחז (1993)
* גטיסבורג (1993)

## טלוויזיה
* קפטנים ומלכים (1976)
* עלובי החיים (1978)
* הבונקר (1981)
*המשווה (1987)
* הרצח של מרי פאגן (1988)

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס אובי
קטגוריה:אמריקאים שנולדו ב-1937
קטגוריה:אמריקאים שנפטרו ב-1993
Bad Blood (אלבום)

**Bad Blood** הוא אלבום הבכורה של הלהקה הבריטית באסטיל. האלבום יצא לאור ב-4 במרץ 2013 וכלל מספר סינגלים, שהמצליח ביותר ביניהם הוא השיר "Pompeii". האלבום הוקלט בלונדון והופק על ידי מארק קרו וסולן הלהקה, דן סמית'.

האלבום הגיע לפסגת מצעד האלבומים בבריטניה, שם שהה במשך שלושה שבועות והגיע למעמד פלטינה כפולה. גם בארצות הברית הצליח האלבום, והגיע למקום האחד עשר במצעד האלבומים בילבורד 200. האלבום הועמד לפרס האלבום הבריטי הטוב ביותר בפרסי המוזיקה הבריטית לשנת 2014.

## סינגלים
* **Overjoyed** - יצא לאור כסינגל הראשון מהאלבום ב-27 באפריל 2012. השיר נכלל גם במיני-אלבומים "Laura Palmer EP" ו-"Haunt EP" של הלהקה.
* **Bad Blood** - יצא לאור ב-19 באוגוסט 2012 כסינגל השני מהאלבום.
* **[[Flaws]]** - יצא לאור לראשונה כסינגל בשנת 2011. השיר יצא מחדש ב-21 באוקטובר 2012 כסינגל השלישי מהאלבום.
* **[[Pompeii (שיר)|Pompeii]]** - יצא לאור ב-11 בינואר 2013 כסינגל הרביעי מהאלבום. השיר זכה להצלחה רבה והגיע למקום הרביעי במצעד המדיה פורסט בישראל ולמקום החמישי במצעד הסינגלים בילבורד הוט 100 בארצות הברית, שם גם מכר מעל ל-3.2 מיליון עותקים.
* **Laura Palmer** - יצא לאור כסינגל החמישי מהאלבום ב-3 ביוני 2013. השיר נקרא על שם דמות מסדרת טלוויזיה האמריקאית "טווין פיקס".
* **Things We Lost in the Fire** - יצא לאור כסינגל השישי והאחרון מהאלבום ב-23 באוגוסט 2013.

## ביקורות

האלבום ספג ביקורות מעורבות ממבקרי המוזיקה. ב-Metacritic קיבל האלבום ציון ממוצע של 58 מתוך 100, בהסתמך על 12 ביקורות. באתר BBC Music קיבל האלבום ציון של 8/10, ונכתב כי האלבום הוא "אלבום בכורה מהנה". ג'יימי פולרטון, מהמגזין NME, כתב כי הלהקה "רצתה שכולם יאהבו אותה", והתייחס לכך ששירים שונים מהאלבום מיודעים לקהלי יעד שונים, ביניהם מעריצי ארקייד פייר, מעריצי קולדפליי ומעריצי אד שירן.

האלבום דורג במקום השלישי ברשימת האלבומים הטובים ביותר של שנת 2013 ב-Digital Spy.

## רשימת רצועות

## מיקומי שיא

## נתוני מכירות

## מהדורה מחודשת: All This Bad Blood

ב-25 בנובמבר 2013 יצאה לאור המהדורה המחודשת של האלבום, "All This Bad Blood". מהדורה זו כוללת את האלבום "Bad Blood" ודיסק נוסף הכולל את השירים הבאים:

### מיקומי שיא

### נתוני מכירות

## קישורים חיצוניים

## הערות שוליים

קטגוריה:אלבומי באסטיל
קטגוריה:אלבומים באנגלית
קטגוריה:אלבומי אינדי רוק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
קטגוריה:אלבומי חברת EMI רקורדס
ערס פואטיקה

__NOTOC__

**ערס פואטיקה** הוא ערב הקראת שירה שייסדה המשוררת עדי קיסר בתחילת שנת 2013, אשר יצר קול שתואר "הגל המזרחי החדש של השירה העברית". השם הוא משחק מילים המתייחס למונח ארס פואטיקה (מונח בלטינית שמשמעותו המילולית היא "אומנות השירה") ולמילה ערס (כינוי גנאי סטריאוטיפי בסלנג העברי, שמקורו בערבית).

הערב שמתקיים פעם בחודש, מוגדר כחאפלה בשל האופי המזרחי של האירוע ומורכב ממשוררים, רקדניות בטן ואמני ספוקן וורד.

בין המשוררים המשתתפים בערבי "ערס פואטיקה" המייסדת עדי קיסר, רועי חסן, ישראל דדון, תהילה חכימי, מתי שמואלוף ושלומי חתוכה.

לערס פואטיקה יצאו שתי אסופות שירה מודפסות בעריכתה של עדי קיסר, בהוצאת "גרילה תרבות".

ביולי 2015, נמנו עדי קיסר, תהילה חכימי ורועי חסן עם הזוכים בפרס ברנשטיין לספרות.

## ראו גם
* שירה מזרחית
*סמי שלום שטרית
*ארז ביטון

## לקריאה נוספת
* **ערס פואטיקה**, גרילה תרבות, אסופה ראשונה מאי 2013, אסופה שנייה דצמבר 2013

## קישורים חיצוניים
* 
* 
* 
* 
* 
*  ומתי שמואלוף עונה לו, "אלוהים לא מרחם על הערסים והפרחות: תשובה לניב שטנדל על החיבור בין ערס פואטיקה וארז ביטון", בבלוג שלו בעיתון "הארץ".
* על הדור השלישי, גרילה תרבות וערס פואטיקה, מתי שמואלוף, בבלוג שלו, 2015 (התפרסם לראשונה בתרבות וספרות הארץ)
* 
* 
* 

## הערות שוליים

קטגוריה:שירה עברית
קטגוריה:חבורות ספרותיות
קטגוריה:אקטיביזם מזרחי
קטגוריה:זוכי פרס ברנשטיין
אח"י סופה (סער 4.5)

**אח"י סופה** היא ספינת טילים מסדרה סער 4.5 (נירית) של חיל הים הישראלי. הספינה נבנתה במספנות ישראל והוכנסה לשירות מבצעי בשנת  2003. 

זוהי הספינה השנייה בחיל-הים בשם זה. הראשונה הייתה אח"י סופה מדגם "סער 3", בשירות חיל הים בשנים 1985-1970 שהייתה ספינת הפיקוד בעת מילוט ספינות שרבורג לארץ ב-1969. בשנת 1994 לאחר שסיימה את השירות, הוטבעה במפרץ אילת וכיום היא משמשת כאתר צלילה.

אח"י סופה, לקחה חלק במבצעים חשאיים רבים. בין השאר השתתפה בסגר הימי על לבנון במלחמת לבנון השנייה (2006), השתתפה בתפיסתה של אוניית הנשק "ויקטוריה" (2011), לקחה חלק פעיל במבצע "עופרת יצוקה" (2008), מבצע "עמוד ענן" (2012) ובמבצע "צוק איתן" (2014) באה לידי ביטוי בעיקר על ידי הפגזות חוף.

## מפקדי הספינה

## גלריה

קובץ:Israel Navy Strike Gaza from the Sea (14738072664).jpg|*אח"י סופה* במבצע צוק איתן, יולי 2014.
קובץ:Flickr - Israel Defense Forces - Sa'ar 4.5-class Missile Boat Firing During Naval Exercise.jpg|ירי בתותח 76 מ"מ במהלך אימון, 2011.
קובץ:CICSufa2ndLebWar72006.jpg|מרכז הידיעות הקרבי של אח"י סופה (סער 4.5) במהלך מלחמת לבנון השנייה, יולי 2006.
קובץ:WeelHouseSufa4.5.jpg|הגשר הסגור בספינת סופה (סער 4.5).
קובץ:BridgeINSSufaWar2006.jpg|צוות גשר הפיקוד של אח"י סופה
קובץ:CrewLunchFrwd.jpg|ארוחה בחדר מגורים קדמי בספינה אח"י חץ


## קישורים חיצוניים

* תמר הופמן,[אח"י סופה'''](https://beingalim.files.wordpress.com/2021/04/2003-10-bg5.pdf			'''הושקה),	בין גלים" 5 אוקטובר 2003 עמ'	10.
* יובל קרני,	[בלב ים אח"י סופה'''](https://beingalim.files.wordpress.com/2021/02/2006-10-bg11.pdf	'''מלחמה), "	בין גלים", 11, אוקטובר 2006, עמ' 	32.

* ביקור צוות פורום "פרש" באימון על גבי אח"י סופה - מאי 2011 (כניסה בהרשמה מוקדמת)
* אח"י סופה סער 4.5 אתר יוטיוב, 12 מאי 2011.
*

## ביאורים

## הערות שוליים

ס
ויסוקו

**וִיסוֹקוֹ** (בבוסנית: **Visoko**) היא עיר במזרח בוסניה והרצגובינה השוכנת בשטח קנטון זניצה-דובוי.

## היסטוריה
במהלך ימי הביניים הייתה ויסוקו בירת ממלכת בוסניה. ב-1463 נכבשה העיר על ידי צבאותיו של מוראט השני, סולטאן האימפריה העות'מאנית. ב-1878, לאחר קונגרס ברלין סיפחה האימפריה האוסטרו-הונגרית את אזור בוסניה ובכלל זה העיר ויסוקו. לאחר מלחמת העולם הראשונה נכללה ויסוקו בשטחי ממלכת יוגוסלביה.

באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. העיר ויסוקו נכללה בשטחי מדינת קרואטיה העצמאית שנשלטה על ידי האוסטאשה. לאחר המלחמה וכינון יוגוסלביה התפתחה במקום תעשיית עיבוד עורות, עיבוד עץ וטקסטיל. בנוסף, בסמוך לעיר פעלו מכרות פחם וברזל. לאחר התפרקות יוגוסלביה והכרזת העצמאות של בוסניה והרצגובינה, פרצה מלחמת בוסניה ובמהלכה התחוללו בוויסוקו קרבות בין הכוחות היריבים שגרמו לנפגעים בנפש ולנזקים לרכוש.

## הקהילה היהודית
במהלך המאה ה-18 התיישבו יהודים בעיר. לאחר סיפוח האזור על ידי האימפריה האוסטרו-הונגרית היגרו לעיר משפחות יהודיות, רובן ממוצא אשכנזי. ב-1884 הוקם בית הכנסת לקהילה, בהמשך חרב ולאחר מלחמת העולם הראשונה הוקם חדש תחתיו. עוד הוקמו בית עלמין ותלמוד תורה. בראשית המאה ה-20 כיהן בקהילה כדיין ופוסק הרב משה פירירה. בעיר תועדה פעילות ציונית. ב-1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה החלו רדיפות יהודים. בני הקהילה נעצרו והובלו למחנה הריכוז גוספיץ' וממנו גורשו למחנה ההשמדה יאסנובאץ. מרבית בני הקהילה נרצחו בשואה והקהילה לא חודשה.

לקהילה זו השתייכו יהודי הכפר קִיסֶלְיָאק. המקום שימש אתר נופש ליהודי סרייבו ומעט היהודים שהתגוררו במקום נסמכו הלכתית על קהילת ויסוקו. במקום הוקם בית עלמין קטן שנכון ל-2006 עדיין ניתן היה לאתר את שרידיו.



Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:400 height:300
PlotArea = left:50 bottom:50 top:30 right:30
DateFormat = x.y
Period = from:0 till:200
TimeAxis = orientation:vertical
AlignBars = justify
ScaleMajor = gridcolor:darkgrey increment:100 start:0
ScaleMinor = gridcolor:darkgrey increment:50 start:0
BackgroundColors = canvas:sfondo

BarData=
 bar:1879 text:1879
 bar:1910 text:1910
 bar:1921 text:1921
 bar:1931 text:1931
 bar:1940 text:1940

PlotData=
 color:barra width:22 align:left
 bar:1879 from: 0 till:38
 bar:1910 from: 0 till:186
 bar:1921 from: 0 till:136
 bar:1931 from: 0 till:113
 bar:1940 from: 0 till:199

PlotData=
 bar:1879 at:38 fontsize:XS text: 38 shift:(-8,5)
 bar:1910 at:186 fontsize:XS text: 186 shift:(-10,5)
 bar:1921 at:136 fontsize:XS text: 136 shift:(-10,5)
 bar:1931 at:113 fontsize:XS text: 113 shift:(-10,5)
 bar:1940 at:199 fontsize:XS text: 199 shift:(-10,5)

TextData=
 fontsize:M pos:(120,20)
 text:(1940–1879) וקוסיו ידוהי תייסולכוא



## ערים תאומות
*
*

## קישורים חיצוניים

* 
* רשימת נרצחים בשואה מהעיר ויסוקו, במאגר המידע של יד ושם 

## הערות שוליים

קטגוריה:בוסניה והרצגובינה: ערים
ויסוקו
קטגוריה:יישובים שהוקמו במאה ה-14